আইএনটিইউসি অনুমোদিত কর্মী সংগঠন কনফেডারেশনের তরফ থেকে দায়ের করা মামলায় সওয়াল করতে গিয়ে বিকাশরঞ্জন ভট্টাচার্য বলেন, কেন্দ্রীয় সরকারের সমান হারে রাজ্য সরকারি কর্মীদের ডিএ দেওয়ার ব্যাপারে বাম সরকারের আমলে সুপারিশ করেছিল বেতন কমিশন। মন্ত্রিসভা তাতে সম্মতি দেওয়ার পর রাজ্যপাল তাতে সই করেন এবং গেজেট নোটিফিকেশনও হয়। বিকাশবাবুর প্রশ্ন, এর পরেও রাজ্য সরকার কেন্দ্রের সমান হারে ডিএ-র বিরোধিতা করছে কোন যুক্তিতে?